CELEX: 32014R0284
Language: sk
Date: 2014-03-21 00:00:00
Title: Vykonávacie nariadenie Rady (EÚ) č. 284/2014 z  21. marca 2014 , ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

21.3.2014   
            
            
               SK
            
            
               Úradný vestník Európskej únie
            
            
               L 86/27
            
         
      VYKONÁVACIE NARIADENIE RADY (EÚ) č. 284/2014
   z 21. marca 2014,
   ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1,
   keďže:
   
               (1)
            
            
               Rada 17. marca 2014 prijala nariadenie (EÚ) č. 269/2014.
            
         
               (2)
            
            
               Vzhľadom na vážnosť situácie sa Rada domnieva, že do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, ako sa uvádza v prílohe I k nariadeniu (EÚ) č. 269/2014, by sa mali doplniť ďalšie osoby.
            
         
               (3)
            
            
               Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Osoby uvedené v prílohe k tomuto nariadeniu sa dopĺňajú do zoznamu uvedeného v prílohe I k nariadeniu (EÚ) č. 269/2014.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2014
      
         
            Za Radu
         
         
            predseda
         
         D. KOURKOULAS
         
      
   
   
      (1)  Ú. v. EÚ L 78, 17.3.2014, s. 6.
   
      PRÍLOHA
      
         Zoznam fyzických a právnických osôb, subjektov a orgánov podľa článku 1
      
      
                   
               
               
                  Meno
               
               
                  Informácie o totožnosti
               
               
                  Odôvodnenie
               
               
                  Dátum zaradenia na zoznam
               
            
                  1.
               
               
                  Rogozin, Dmitry Olegovich
               
               
                  dátum nar.: 21.12.1963 v Moskve
               
               
                  Podpredseda vlády Ruskej federácie.
                  Verejne vyzýval na anexiu Krymu.
               
               
                  21.3.2014
               
            
                  2.
               
               
                  Glazyev, Sergey
               
               
                  dátum nar.: 1.1.1961, Záporožie, (Ukrajinská SSR)
               
               
                  Poradca prezidenta Ruskej federácie.
                  Verejne vyzýval na anexiu Krymu.
               
               
                  21.3.2014
               
            
                  3.
               
               
                  Matviyenko, Valentina Ivanova
               
               
                  dátum nar.: 7.4.1949, Šepetovka, Chmelnitská oblasť (Ukrajinská SSR)
               
               
                  Predsedníčka Federálnej rady. 1. marca 2014 vo Federálnej rade verejne podporila nasadenie ruských síl na Ukrajine.
               
               
                  21.3.2014
               
            
                  4.
               
               
                  Naryshkin, Sergei Evgenevich
               
               
                  dátum nar.: 27.10.1954,
                  Sankt Petersburg (bývalý Leningrad)
               
               
                  Predseda Štátnej dumy. Verejne podporil nasadenie ruských síl na Ukrajine. Verejne podporil zmluvu o pripojení Krymu k Rusku a súvisiaci federálny ústavný zákon.
               
               
                  21.3.2014
               
            
                  5.
               
               
                  Kiselyov, Dmitry Konstantinovich
               
               
                  dátum nar.: 26.4.1954
               
               
                  Vymenovaný prezidentským výnosom z 9. decembra 2013 za riaditeľa ruskej federálnej tlačovej agentúry Rusko dnes (Rossija Segodňa).
                  Ústredná postava vládnej propagandy zameranej na podporu nasadenia ruských síl na Ukrajine.
               
               
                  21.3.2014
               
            
                  6.
               
               
                  Nosatov, Alexander Mihailovich
               
               
                  dátum nar.: 27.3.1963 Sevastopoľ, (Ukrajinská SSR)
               
               
                  Zástupca veliteľa čiernomorskej flotily, kontraadmirál
                  zodpovedný za velenie ruským vojskám, ktoré okupovali zvrchované ukrajinské územie.
               
               
                  21.3.2014
               
            
                  7.
               
               
                  Kulikov, Valery Vladimirovich
               
               
                  dátum nar.: 1.9.1956, Záporožie, (Ukrajinská SSR)
               
               
                  Zástupca veliteľa čiernomorskej flotily, kontraadmirál
                  zodpovedný za velenie ruským vojskám, ktoré okupovali zvrchované ukrajinské územie.
               
               
                  21.3.2014
               
            
                  8.
               
               
                  Surkov, Vladislav Yurievich
               
               
                  dátum nar.: 21.9.1964, Solncevo, Lipeck
               
               
                  Poradca prezidenta Ruskej federácie. Organizátor aktivít na Kryme vedúcich k mobilizácii miestnych krymských komunít, aby narúšali činnosť ukrajinských orgánov na Kryme.
               
               
                  21.3.2014
               
            
                  9.
               
               
                  Mikhail Malyshev
               
               
                  Predseda krymskej volebnej komisie
               
               
                  Zodpovedný za organizáciu krymského referenda. V ruskom systéme zodpovedný za podpísanie výsledkov referenda.
               
               
                  21.3.2014
               
            
                  10.
               
               
                  Valery Medvedev
               
               
                  Predseda sevastopoľskej volebnej komisie
               
               
                  Zodpovedný za organizáciu krymského referenda. V ruskom systéme zodpovedný za podpísanie výsledkov referenda.
               
               
                  21.3.2014
               
            
                  11.
               
               
                  genpor. Igor Turchenyuk
               
               
                  Veliteľ ruských síl na Kryme
               
               
                  
                     De-facto veliteľ ruských jednotiek nasadených na Kryme (ktoré Rusko naďalej oficiálne označuje „jednotky miestnej domobrany“).
               
               
                  21.3.2014
               
            
                  12.
               
               
                  Elena Borisovna Mizulina
               
               
                  Poslankyňa Štátnej dumy
               
               
                  Iniciátorka a spolunavrhovateľka nedávnych legislatívnych návrhov v Rusku, ktoré majú umožniť regiónom iných krajín pripojiť sa k Rusku bez toho, aby s tým najskôr súhlasili ústredné orgány týchto krajín.
               
               
                  21.3.2014